62019TO0627_INF
2020 m. sausio 31 d. Bendrojo Teismo pirmininko nutartis
Shindler ir kt. / Komisija
(Byla T‑627/19 R)
„Laikinųjų apsaugos priemonių taikymas – Laisvės, saugumo ir teisingumo erdvė – Jungtinės Karalystės išstojimas iš Europos Sąjungos – Jungtinės Karalystės piliečiai, gyvenantys kitoje Sąjungos valstybėje narėje – Sąjungos pilietybės netekimas – Ieškinys dėl neveikimo – Prašymo taikyti laikinąsias apsaugos priemones nepriimtinumas“
1.
Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – „Fumus boni juris“ – Skuba – Rimta ir nepataisoma žala – Kumuliacinis pobūdis – Visų nagrinėjamų interesų palyginimas – Nagrinėjimo eiliškumas ir tikrinimo būdas – Laikinąsias apsaugos priemones taikančio teisėjo diskrecija
(SESV 256 straipsnio 1 dalis, 278 ir 279 straipsniai; Bendrojo Teismo procedūros reglamento 156 straipsnis)
(žr. 12, 14, 15 punktus)
2.
Laikinųjų apsaugos priemonių taikymas – Vykdymo sustabdymas – Priimtinumo sąlygos – Ieškovo suinteresuotumas pasiekti prašomą vykdymo sustabdymą – Prašymas dėl neigiamo administracinio sprendimo – Sustabdymas, kuriuo negalima pakeisti ieškovo padėties – Suinteresuotumo kreiptis į teismą nebuvimas – Nepriimtinumas
(SESV 278 straipsnis; Bendrojo Teismo procedūros reglamento 156 straipsnio 4 dalis)
(žr. 21 punktą)
3.
Sienų kontrolė, prieglobstis ir imigracija – Imigracijos politika – Didžiosios Britanijos piliečių statusas po Jungtinės Karalystės pasitraukimo iš Sąjungos – Laikinųjų priemonių priėmimas – Komisijos kompetencija – Prašymas taikyti laikinąsias apsaugos priemones, kuriomis siekiama įpareigoti Komisiją priimti aktus, išsaugančius ieškovų Sąjungos pilietybę po šios datos, arba suteikti alternatyvų statusą – Atmetimas
(SESV 263, 266 ir 279 straipsniai)
(žr. 24 punktą)
Dalykas
SESV 279 straipsniu ir Bendrojo Teismo procedūros reglamento 156 straipsniu grindžiamas prašymas, pirma, sustabdyti 2019 m. rugsėjo 13 d. eksplicitinį Komisijos atsisakymą pripažinti savo neveikimą ir, antra, nurodyti Komisijai imtis kai kurių laikinųjų priemonių, siekiant išsaugoti ieškovų Europos Sąjungos pilietybę po to, kai Jungtinė Didžiosios Britanijos ir Šiaurės Airijos Karalystė išstos iš Europos Sąjungos, taip pat nurodyti Komisijai priimti laikiną sprendimą dėl alternatyvaus minėtos pilietybės statuso, kuriame būtų numatytos įvairios priemonės, susijusios su atvykimu, apsigyvenimu, socialinėmis teisėmis ir profesine veikla, taikytinos nesant susitarimo dėl Jungtinės Karalystės išstojimo iš Europos Sąjungos.
Rezoliucinė dalis
1.
Atmesti prašymą taikyti laikinąsias apsaugos priemones.
2.
Atidėti bylinėjimosi išlaidų klausimo nagrinėjimą.